**מורה יוזם – יזמות חינוכית**

**היחידה לקידום המקצועיות בחינוך בשיתוף קוביית רוטשילד**

הקורס להלן מתבסס על תפיסת הפיתוח לדרגות הגבוהות בכלל ולמורה יוזם בפרט. יישום העקרונות בשיתוף [קוביית רוטשילד](http://in.bgu.ac.il/cau/Pages/Rothschild_cube.aspx)[[1]](#footnote-1) מאפשר תהליך ייחודי המבוסס על התמחות קוביית רוטשילד בנושאים הקשורים לאחריות ומעורבות חברתית ותחומי ניהול הנלווים אליה וזאת בפדגוגיה חדשנית על בסיס דיגיטלי – מערכת הבנויה על טאבלטים אישיים, מסכי ענק ואפליקציית התקשרות ייחודית שנבנתה על בסיס הקובייה. הקובייה מציעה סימולציות רכות בעזרת שימוש באמצעים מיוחדים כגון מצלמה ומיקרופון לטובת המחשת סיטואציה וניתוחה.

**המטרות הייחודיות של התכנית:**

1. לפתח ולטפח קהילת אנשי חינוך אשר חוקרים ויוזמים את סביבת עבודתם ועשייתם. שני ערכים העומדים בבסיס מטרה זו הם מכוונות לשותפויות ויזמות (היכולת לאתר חוסר וליזום פתרון).
2. להיחשף ולהכיר יוזמות חינוכיות שונות ומגוונות אשר בוצעו במוסדות חינוך שונים בארץ.
3. לחשוף פרקטיקות הוראה מגוונות: סימולציות- תחקיר ובקרה, צילום והנחייה.
4. לפתח יוזמה חינוכית בבתי הספר על בסיס צורך מהותי החל משלב הרעיון, תכנון, יישום, הערכה, שיווק והפצה. התנסות בכלים מקצועיים כגון: כלי המיפוי, כלי הסקר, תכנית עבודה ומודל לוגי.

**מסגרת הלימודים**

לימודי ההתמחות הם בהיקף של 150 שעות, מתוכם 90 שעות עיוניות על פי התוכנית של המוסד האקדמי ו-60 שעות ליווי והנחייה אישית. הלימודים ימשכו שנתיים שבמהלכן יינתנו 45 שעות עיוניות שנתיות באחד עשר מפגשים: עשרה בני 4 שעות כל אחד, והמפגש האחרון בן 5 שעות, 15 שעות של ליווי והנחייה אישית בשנה ו - 15 שעות לכתיבה.

המפגשים לשנה א' יתקיימו בימי שני בשעות 16:15-19:30 ולשנה ב' בימי ראשון בשעות 16:15-19:30

**ליווי היוזמה ושלבי התקדמותה בשטח.**  מפגשי ליווי והנחייה שיתמקדו בליווי אישי של המשתתפים בשלבים השונים בפיתוחה של כל יוזמה ויוזמה - "תפירת חליפה אישית לכל מורה יוזם". המפגשים יפעלו במסגרת יחידים וקבוצות וזאת בהתאם ליוזמות שיפתחו המשתתפים.

במקביל יישם דגש על הערכת הלמידה והערכת הביצועים הן ע"י משובים קבועים בכל מפגש: משובים כמותיים, משובים רפלקטיביים. חשוב לא פחות, הענקת הידע, המיומנות והיכולת של המורים להשתמש בכלים אלו בתוך הכיתה.

**מטלת סיכום:**

* **הערכת הלומדים במהלך התכנית על בסיס שלושה היבטים: הערכה אישית, הערכת עמיתים והערכת רכז.**
* **תוצר מסכם – בסוף שנה א'. הגשת מטלת הסיכום כתיבה ובניית** המודל הלוגי **על היוזמות החינוכיות.** המודל הלוגי הוא כלי הממחיש את אופן הפעולה של תכנית. הוא משמש מעין מפת דרכים המראה לנו באיזה כיוון אנו צריכים להתקדם ביוזמה שלנו. חשיבות ניהול מבוסס נתונים וקבלת החלטות על בסיס נתונים תוך התבססות על המודל.

**מטרות מטלת הסיכום:**

1. המורים יגדירו מטרות ויעדים וידעו לנסח את השינוי הרצוי וכן להגדיר מדדים לטובת הצלחת היוזמה שלהם.
2. המורים ינתחו את מטרות הפעילות במונחים אפקטיביים של תשומות, פעולות, תפוקות ותוצאות.
3. המורים יחשבו על פעילותם במונחים של תוצאות במקום של פעולות (הטמעת חשיבה תוצאתית).
4. המורים יכירו בחשיבות של נתונים לצורך קבלת החלטות כחלק מעבודתם השוטפת.
* **בשנה ב' יציגו פרזנטציה ובה תיעוד של שלבי הביצוע, אתגרים, חסמים, קבלת החלטות, תהליך הפעלת היוזמה ורפלקציה בשלבים שונים של יישום היוזמה וסיכומה.**

**פעילויות ההכשרה המקצועיות של הקובייה מבוססות על עקרונות מעגל הלמידה:**המחשת צורך – הקניית ידע וכלים מקצועיים – התנסות סימולטיבית – עיבוד ותחקיר – עשייה אפקטיבית.

**נושאי הקורס, שנה א:**

1. **אחריות חברתית חינוכית.** פעילות מעוררת השראה על ערכה של העשייה החברתית, מתוך נקודת מבט אישית וקבוצתית: מה מניע אותי לעשייה, מה הם החסמים שלי ואיזה ערך אני מקבל כפרט. הפעילות מאפשרת התבוננות ושיח על סוגיות מהותיות בחברה הישראלית בדגש על סוגיות מעולם היזמות.
מטרות הסדנה: העלאת המודעות, הגברת המוטיבציה והרצון לקחת חלק בעולם המעורבות והעשייה חברתית.

**בנוסף לכך נדבר על "דרכה של יוזמה"-** אבני דרך בהקמת יוזמה חינוכית החל משלב הרעיון עד לשלבים מתקדמים יותר של הקמת יוזמה. למידת עקרונות חשובים ובסיסיים בגיבוש מיזם חינוכי.

1. **מפגש מעורר השראה** עם יזמים מתחום החינוך. היכרות עם מספר דמויות שישתפו על התהליך שעברו בהקמת היוזמה שלהם. חשיפה לכיווני חשיבה ויצירה שונים לטובת פיתוח יוזמות חברתיות- חינוכיות. החל משלב הרעיון, גיבושו והפיכתו ליוזמה ממשית. האתגרים שבדרך, המורכבות ועקרונות בגיבוש רעיון, דרכי התמודדות והקמה ליוזמה ממשית בבית הספר.
2. **עבודה עם קהילה**- דברו איתם ולא עליהם. כיצד מתערבים בקהילה תוך דיאלוג מלא ומשתף החל מזיהוי צרכים, הגדרת מטרה משותפת ועד הפעילות בשטח. נבחן מה מניע אותי כפרט לעשייה, איך משפיע השוני בין נקודות המבט השונות להגדרת הבעיה ונלמד כיצד לרתום לשותפות ועשייה. מטרות הסדנה הקניית כלים לבניית שותפות עם עמיתים נוספים מבית הספר ומן הקהילה, יצירת יוזמות חברתיות- חינוכיות מותאמות לצרכים האמתיים של בית הספר והפיכת השותפים לאקטיביים ומעורבים.
3. **תהליך למידה מקדים לקראת יוזמה חינוכית** - מסלול מקצועי המדגיש את הצורך
בלמידה מקדימה לפני עשייה בכלל ועשייה חברתית בפרט. היכרות מעשית עם הכלים הדרושים ללמידת השטח, למידת מודל המיפוי, איתור וזיהוי צרכים ספציפיים יכולות ומשאבים קיימים, התנסות בכלי החקר: תצפית, ראיון, שאלון ורתימת שותפים.
מטרות המסלול**:** בחינה מדוקדקת של תנאי וצרכי השטח וגיבוש כיווני פעולה
אופטימאליים
4. .**5. חזון, מטרות ויעדים מדידים** - כתיבת חזון, הצבת מטרות והגדרת יעדים מדידים לפרויקטים. מטרת הפעילות לייצור חזון המותאם לערכי בית הספר והגדרת כיווני פעולה לטווח קצר וארוך.
5. **כתיבת תכנית עבודה** למורים יוזמים. הבניית תהליך קבלת החלטות מושכלות ומבוססות נתונים והקניית כלי עבודה יעיל לניהול אפקטיבי ממוקד תוצאות: מטרות, יעדים ומדדים, בחינת כלי האיסוף השונים ושימושם. לימוד המודל הלוגי המהווה מפת דרכים לתכנון והקמת פרויקט.
6. **שותפויות ושיתופים**- עקרונות שותפות בין ארגונית המהווה מרכיב חיוני חשוב המבטיח קיימות ארוכת טווח. גיוס שותפים, יצירת שפה משותפת, שותפות מוצלחת ותכנית עבודה משותפת. במהלך הסדנה נתנסה בסימולציית תפקידים, הממחישה ומלמדת את אתגרי השותפות ויתרונותיה.

מטרות הסדנה: ריכוז ותיעול משאבים, התנסות בהקמה והפעלה של שותפות בתוך בית הספר.

1. **הרצאה בנושא יזמות וחדשנות בחינוך:** עקרונות מהותיים בגיבוש יוזמה חינוכית ובהובלתה למימוש, שהרי ליזמות בתחום החינוך ישנו פוטנציאל רב, אך מורכבות רבה על מנת לממשה. הזדמנויות רבות לקידום יוזמות חינוכיות בבתי הספר וזאת על ידי שימוש בפלטפורמות טכנולוגיות מתקדמות ומתפתחות.
2. **מפגש מצולם: צילום, תחקיר ובקרה - "מה היוזמה שלך ולמה זה צריך לעניין אותי?"**
שיווק היוזמה החברתית-חינוכית שלכם בדרך הטובה ביותר. בעזרת הסימולציה הרכה נתנסה ונתרגל איך להעביר את המסר שלכם (מי אתם, מה אתם עושים ולמה) בצורה מקצועית, מהודקת, תמציתית וברורה, במטרה לרתום שותפים**.**
3. **קובייה בשטח** – פעילות חוץ מבוססת טאבלטים לפיתוח והיכרות עם יוזמות חברתיות מיוחדות.

מסע חברתי קסום ומגבש ברחבי העיר התיקה באר שבע. הסיור יעסוק בהתבוננות עירונית בדגש על יוזמות חברתיות אשר הוקמו בשנים האחרונות בעיר העתיקה באר שבע. כדוגמת : מרכז הצעירים, החלוץ 33- עמותת איילים, תיאטרון הפרינג', עסק חברתי "סיפור חוזר"- חנות ספרים ייחודית יד שנייה המעסיקה נפגע נפש לטובת שילובם בחברה.

מטרות הפעילות: רכישת יכולת התבוננות חברתית בסוגיות המאפיינות מרכזי ערים, שימור אל מול פיתוח, התפתחותן של יוזמות חברתיות-חינוכיות ועוד.

1. קוביית רוטשילד- מרכז לעשייה חברתית אפקטיבית להדרכה, הכשרה וליווי המבוסס על סימולאטור אינטראקטיבי חדשני ומקצועי. [↑](#footnote-ref-1)